Ρόυ Μπιουκάναν

Ο Ρόυ Μπιουκάναν (αγγλ. Roy Buchanan ή Leroy Buchanan) (23 Σεπτεμβρίου 1939 - 14 Αυγούστου 1988) ήταν Αμερικανός κιθαρίστας του μπλουζ και της ροκ που θεωρείται ως ο αξιολογότερος από τους πιο άγνωστους κιθαρίστες. Από αυτόν επηρεάστηκαν σημαντικοί και γνωστότεροι κιθαρίστες.

Βιογραφία
Γεννήθηκε στο Όζακ Αρκάνσας στις 23 Σεπτεμβρίου 1939.

Βρέφος, δύο χρονών ακόμα, οι γονείς του μετακόμισαν στο Πίξλεϋ στην Καλιφόρνια. Ο πατέρας του δούλευε μεροκάματο σε φάρμα. Εννιά χρονών απόκτησε την πρώτη του ηλεκτρική κιθάρα και μπήκε σε ωδείο, αλλά ακόμα και μετά από πολύχρονο μάθημα μουσικής δεν αποδέχτηκε ποτέ τις νότες και τις παρτιτούρες, και προτιμούσε πάντα να παίζει την κιθάρα με αυτοδίδακτο τρόπο. Από όλες τις κιθάρες περισσότερο του άρεσε να παίζει την Φέντερ Τελεκάστερ. Στα δώδεκα έδινε συναυλίες με τους Waw Keen Valley Boys.

Έφυγε από το σπίτι στα δεκαέξι του, και πήγε και βρήκε την αδερφή του που ζούσε στο Λος Άντζελες. Εκεί μπήκε στους Heartbeats όπου έπαιζε και ο Σπένσερ Ντράηντεν, αργότερα ντράμερ των Jefferson Airplane και των The New Riders of the Purple Sage. Μαζί με τους Heartbeats εμφανίστηκε στην ταινία Rock Pretty Baby. Από εκεί πήγε στους Oklahoma Bandstand στην Τάλσα, Οκλαχόμα, ενώ μαζί με τον Dale Hawkins έκανε επιτυχία το My Baby. Συνεργάστηκε επίσης με τους Ronnie Hawkins, The Coasters, Frankie Avalon και Eddie Cochran.

Παντρεύτηκε το 1961 την Τζούντι Όουενς και μετακόμισε στην Ουάσιγκτον, ενώ αποσύρθηκε για λίγα χρόνια από την μουσική σκηνή. Ξαναεμφανίστηκε το 1969 σε μικρές μπουάτ στη Φιλαδέλφεια της Ουάσιγκτον, ενώ έναν χρόνο αργότερα, το 1970 βρήκε κάποια αναγνώριση από το περιοδικό Rolling Stone. Φημολογείται ότι το 1969 οι Ρόλινγκ Στόουνς του πρότειναν να διαδεχθεί τον Μπράιαν Τζόουνς, αλλά αυτός αρνήθηκε. Το 1971 εμφανίστηκε στην τηλεόραση και έγινε γνωστότερος στο ευρύτερο κοινό. Με την κυκλοφορία των δίσκων του στην δεκαετία του 1970 έγινε δημοφιλής και απέκτησε τον τίτλο του «καλύτερου άγνωστου μπλουζίστα». Έκανε περιοδίες, ανέβηκε στα τσαρτ του Billboard και προτάθηκε για βραβείο Γκράμι, κατέφυγε όμως στο αλκοόλ και βρήκε τον μπελά του με την αστυνομία, η οποία τον συνέλαβε την Κυριακή 14 Αυγούστου του 1988 με την κατηγορία της δημόσια μέθης (public drunkenness). Συνελήφθη και μπήκε στην φυλακή, όπου και βρέθηκε νεκρός την ίδια νύχτα. Στο πόρισμα της αστυνομίας λέει ότι κρεμάστηκε στο κελί του με σχοινί το ίδιο του το πουκάμισο. Απεβίωσε στις 14 Αυγούστου 1988 στο Φαίρφαξ της Βιρτζίνια των ΗΠΑ.

Δισκογραφία 
 1971: Buch & The Snakestretchers
 1971: Roy Buchanan
 1972: Roy Buchanan and the Snakestretchers
 1973: Second Album
 1974: That's What I Am Here For
 1974: In The Beginning
 1974: American Axe – Live In 1974
 1974: Rescue Me
 1975: Live Stock
 1976: Street Called Straight
 1977: Loading Zone
 1977: Live In Japan 1977
 1978: You're Not Alone
 1981: My Babe
 1985: When A Guitar Plays The Blues
 1986: Dancing On The Edge
 1987: Hot Wires
 1989: Early Years
 1992: Sweet Dreams: The Anthology, enthält vier Titel vom unveröffentlichten Album The Prophet (1969) und drei weitere unveröffentlichte Titel
 1993: Guitar On Fire: Atlantic Sessions

Παραπομπές

Πηγές 
 Christian Graf, Burghard Rausch: Rockmusik Lexikon. Amerika Afrika Australien Asien. Fischer Taschenbuch Verlag, Frankfurt am Main 1999 ISBN 3-596-13872-8 (so steht es im Buch) oder 3-596-13872-2 (so steht es auf dem Umschlag) (σελ. 221f)
 Siegfried Schmidt-Joos und Wolf Kampmann: Rock-Lexikon. rororo-Verlag, Reinbek 2008 ISBN 978-3-499-62133-8 (σελ. 246f)

Εξωτερικοί σύνδεσμοι 
 Βιογραφία του στο Allmusic Guide 
 Βιογραφία του στο musicline.de

Μπλουζ μουσικοί
Ροκ μουσικοί
Αμερικανοί κιθαρίστες